Likumprojekts

**Grozījumi Meliorācijas likumā**

Izdarīt Meliorācijas likumā (Latvijas Vēstnesis, 2010., 12., 94. nr.; 2014., 119. nr.; 2017., 75. nr.; 2019., 212. nr.) šādus grozījumus:

1. Izteikt 1. panta 1. un 2. punktu šādā redakcijā:

“1) meliorācija — zemes uzlabošanas pasākumu komplekss, kas mazina klimatisko apstākļu nelabvēlīgo ietekmi un konkrētā teritorijā maina augsnes hidroģeoloģiskos un hidroloģiskos apstākļus;

2) meliorācijas sistēma — meliorācijas kadastrā reģistrēts hidroloģisku un hidrauliski saistītu grunts būvju un ierīču kopums zemes ūdens režīma regulēšanai;”.

2. Papildināt 1. pantu ar 12. punktu šādā redakcijā:

“12) apdzīvoto vietu meliorācijas sistēma – meliorācijas sistēma apdzīvotas vietas aizsardzībai pret aplūšanu, gruntsūdens līmeņu regulēšanai un virszemes ūdens uztveršanai un novadīšanai, izņemot kanalizācijas sistēmas”.

3.14. pantā:

izslēgt pirmajā daļā vārdus “kā arī norāda šīs zemes īpašnieku vai tiesisko valdītāju”;

izslēgt otrajā daļā vārdus “zemes īpašnieku vai tiesisko valdītāju”.

4. Papildināt 16. panta pirmo daļu ar 3. punktu šādā redakcijā:

“3) pašvaldība ir tiesīga inventarizēt savā administratīvajā teritorijā esošo meliorācijas sistēmu, izņemot valsts un valsts nozīmes meliorācijas sistēmu, pirms inventarizācijas informējot to zemes īpašnieku vai tiesisko valdītāju, kura zemes vienības robežās atrodas meliorācijas sistēma.”

 5. Papildināt 18. pantu ar otro daļu šādā redakcijā:

“(2) Pašvaldība mēneša laikā pēc kvantitatīvu vai kvalitatīvu pārmaiņu konstatēšanas pašvaldības nozīmes koplietošanas meliorācijas sistēmā par to rakstveidā informē valsts sabiedrību ar ierobežotu atbildību “Zemkopības ministrijas nekustamie īpašumi” un to zemes īpašnieku vai tiesisko valdītāju, kura zemes vienības robežās atrodas meliorācijas sistēma.”

 6. Izteikt 22.2 pantu šādā redakcijā:

“**22.2 pants** (1) Pašvaldība pieņem lēmumu par pašvaldības nozīmes koplietošanas meliorācijas sistēmas statusa piešķiršanu. Pašvaldības nozīmes koplietošanas meliorācijas sistēma ir privātā īpašuma lietošanas tiesību aprobežojums nekustamajam īpašumam, kas noteikts sabiedrības interesēs, lai nodrošinātu vienotu meliorācijas sistēmu tīklu un aizsargātu teritoriju no plūdiem.

(2) Pašvaldības nozīmes koplietošanas meliorācijas sistēmas statusu pašvaldība piešķir ar atsevišķu administratīvo aktu, tam pievienojot meliorācijas sistēmas grafisko attēlu. Pirms lēmuma pieņemšanas pašvaldība noskaidro un izvērtē to zemes īpašnieku vai tiesisko valdītāju viedokli, kuru zemes vienības robežās atrodas meliorācijas sistēma.

(3) Pašvaldības mēneša laikā pēc lēmuma pieņemšanas par pašvaldības nozīmes koplietošanas meliorācijas sistēmas statusa piešķiršanu šo informāciju publicē savā tīmekļvietnē.

(4) Pašvaldība saistošajos noteikumos var paredzēt papildu prasības pašvaldības nozīmes koplietošanas meliorācijas sistēmas ekspluatācijai un uzturēšanai, kā arī atbildību par attiecīgo prasību pārkāpšanu.

(5) Pašvaldība saistošajos noteikumos paredzētajā kārtībā piedalās pašvaldības nozīmes koplietošanas meliorācijas sistēmas būvniecībā un uzturēšanā. Pašvaldība saistošajos noteikumos nosaka kārtību, kādā pašvaldība sedz izmaksas par pašvaldības nozīmes koplietošanas meliorācijas sistēmas būvniecību un uzturēšanu.”

 7. Papildināt 32.pantā aiz vārdiem “mežu meliorācijas projektus,” ar vārdiem “apdzīvoto vietu meliorācijas sistēmu projektu dokumentāciju,”.

Zemkopības ministrs K. Gerhards